L'anglés meyo encomenzó a charrar-se en l'Anglaterra de tiempos d'os normandos (1066-1154) como a evolución de l'anglés antigo tardano, y continó charrando-se y evolucionando a traviés d'os tiempos d'os Plantagenet (1154-1485). O periodo de l'anglés meyo remató enta 1470, quan encomenzó a estar estendiu un standard de cancillería basau en l'anglés de Londres y millor conoixiu por a población de tot o país por fer-se servir en as primeras publicacions impresas con a imprenta introdueita por William Caxton en a zaguers d'o decenio de 1470. En ixos tiempos a variant d'o dialecto de Northumbria que se charraba en o sudeste de Escocia yera evolucionando enta un luengache dito Scots u "anglico escocés". O luengache d'Anglaterra dende 1470 dica 1650 ye conoixiu como anglés moderno primerenco.